சைவம் என்றால் இறைச்சி இல்லாத உணவும், அசைவம் என்றால் இறைச்சி உணவு என பெரும்பாலும் நம்பப்படுகிறது. சைவம் சாப்பிடுபவர்கள் சுத்தமானவர்கள் அசைவம் சாப்பிடுபவர்கள் அசுத்தமானவர்கள் என்றும் நம்பப்படுகிறது. சைவம் சாப்பிடுபவர்களாகிய பிராமணர், சைவ வேளாளர், சைவ செட்டியார் போன்ற கூட்டமான மக்கள் உயர்ந்த சாதியாகவும், மாட்டு இறைச்சியை சாப்பிடாமல் இறைச்சி சாப்பிடும் பழக்கமுள்ளவர்கள் அடுத்த கட்ட சாதியாகவும், மாட்டிறைச்சி சாப்பிடுபர்கள் கீழ் சாதியாகும் கருதப்படுகிறது. சில மதத்தில் பன்னிக்கறியை சாப்பிட்டால் கீழ் சாதியாக கருதப்படுகிறது. சிவன், விஷ்னுவை வணங்குபவர்கள் சைவமாகவும் பார்வதி, காளி, அம்மன் இன்னும் பிற சிலையை வணங்குபவர்கள் அசைவமாவும் கருதபடுகிறது. இது தவறான எண்ணம். ஒவ்வொருவரும் தங்கள் தொழிலுக்கு தகுந்தார் போல் இறைச்சியை எடுத்துக்கொள்ளலாமா அல்லது வேண்டாமா என்று யோசித்து வாழ்ந்தவர்கள், பிறகு மக்கள் கூட்டமாக தனிப்பட்ட தொழில் செய்யும் பொழுது சாதியாக உருவாகி இருக்கலாம். வெயிலில்,சூட்டீல் அல்லது அதிக வேலை செய்பவர்கள் இறைச்சியை எடுத்துக்கொண்டிருக்கலாம். குறைந்த வேலை செய்பவர்கள் இறைச்சியை எடுத்துக்கொள்வதை தவிர்த்திருக்க வேண்டும் அல்லது எடுத்துக்கொள்ளும் அளவை குறைத்திருக்கவேண்டும். இப்படி வாழ்ந்த மக்கள் கூட்டமாக வாழும் பொழுது சைவ சாதியாகும் அசைவ சாதியாகவும் பிரிக்கப்பட்டிருக்கலாம். அதற்க்காக இறைச்சியை சாப்பிடாதவர்கள் உயர்ந்த வகுப்பை சேர்ந்தவர்கள், இறைச்சியை எடுத்துக்கொள்பவர்கள் தாழ்ந்த வகுப்பை சேர்ந்தவர்கள் என்ற எண்ணம் மிகவும் தவறாகும்.